A BIZOTTSÁG 1050/2007/EK RENDELETE
(2007. szeptember 12.)
egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Mejillón de Galicia vagy Mexillón de Galicia (OEM) - Café de Colombia (OFJ) - Castagna Cuneo (OFJ) - Asparago Bianco di Bassano (OEM))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
mivel:
(1)
Az 510/2006/EK rendelet 6. cikke (2) bekezdésének első albekezdésével összhangban és ugyanezen rendelet 17. cikkének (2) bekezdése értelmében az Európai Unió Hivatalos Lapjában (2) közzétették a Spanyolország által a „Mejillón de Galicia” vagy „Mexillón de Galicia” elnevezés, a Kolumbia által a „Café de Colombia” elnevezés, valamint az Olaszország által a „Castagna Cuneo” és az „Asparago Bianco di Bassano” elnevezés bejegyzése iránt benyújtott kérelmet.
(2)
A Bizottsághoz egyetlen, az 510/2006/EK rendelet 7. cikke szerinti, kifogást tartalamzó nyilatkozat sem érkezett be, ezért az említett elnevezéseket be kell jegyezni,
ELFOGADTA EZT A RENDELETET:
1. cikk
Az e rendelet mellékletben szereplő elnevezéseket be kell jegyezni.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. szeptember 12-én.